Diari Oficial de la Generalitat Valenciana


Sumari del DOGV 7278, del 21-05-2014 (2014/4316)

Notificació de la sentència dictada en el procediment de divorci contenciós número 1148/2013
--------------------------------------------------------------------------------------------

### Dades del document

Número de DOGV
:   7278

Data del DOGV
:   21-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4316


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1148/2013 [2014/4316]  
Divorci contenciós 001148/2013  
Demandant: Ana Isabel Pascual Lerme.  
Procuradora: Aurelia Peralta Sanrosendo.  
Demandat: Antonio Ferragud Noguera.  
Procurador/a: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 001148/2013 a instàncies d'Ana Isabel Pascual Lerme contra Antonio Ferragud Noguera, en situació de rebel·lia, en data 12 de maig ha recaigut la sentència la part dispositiva de la qual diu així:  
  
«Dispositiva  
Estime parcialment la demanda interposada per la procuradora senyora Peralta Sanrosendo, en representació processal d'Ana Isabel Pascual Lerme contra Antonio Ferragud Noguera, dispose la dissolució del matrimoni, per divorci de les assenyalades, celebrat a València el 22 de juny de 1996, amb els següents efectes i mesures:  
  
1. Cessa la presumpció de convivència conjugal, i els cònjuges poden fixar lliurement el seu domicili.  
2. Queden revocats tots els consentiments i poders que qualsevol dels cònjuges haguera atorgat a l'altre.  
3. S'atribuïx a l'esposa, senyora Pascual, la guarda i custòdia de la filla menor, A., així com l'exercici exclusiu de la pàtria potestat davant de la situació d'absència del pare.  
4. S'establix a favor del pare, senyor Ferragud, el següent règim de visites progressiu: 1) Durant els primers sis mesos, la menor estarà amb son pare en dissabtes alterns, al matí, des de les 10.00 hores fins a 14.00 hores. 2) A partir del sèptim mes i durant altres sis mesos, la filla estarà amb son pare en dissabtes alterns, des de les 10.00 hores fins a les 20.00 hores. 3) Una vegada transcorregut el primer any, el pare passarà amb la seua filla els caps de setmana alterns, des de les 10.00 hores del dissabte fins a les 20.00 hores del diumenge. Quant a les vacacions: 1) Fins que no hagen transcorreguts sis mesos del restabliment de la relació paternofilial, el pare no passarà cap període vacacional amb la menor. 2) Passats els primers sis mesos, el pare podrà passar amb la seua filla dos vesprades o matins durant les vacacions de Nadal i Setmana Santa; i fins a 10 dies (des de les 10.00 fins a les 20.00 hores) consecutius o separats, durant les vacacions d'estiu.  
En tot cas, el pare arreplegarà i tornarà la menor al domicili matern; i les visites i els períodes vacacionals s'hauran de desenrotllar amb la deguda flexibilitat, atenent especialment el benestar de la menor.  
5. Com a aliments per a la filla menor, el pare ingressarà en els set primers dies de cada mes, en el compte que per l'esposa es determine, la quantitat de 200 euros (dos-cents euros) mensuals, quantitat que es veurà modificada anualment conforme a l'índex de preus al consum que publique l'organisme estatal competent. Els gastos extraordinaris necessaris o convenients, si hi ha acord o autorització judicial, seran pagats a mitges.  
6. Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada el pronunciament de divorci siga ferm, al registre civil on conste inscrit el matrimoni.  
Esta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà a la seua notificació, d'acord amb la nova redacció de l'article 458.1 de la Llei d'Enjudiciament Civil, donada per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat; la pronuncie, mane i firme».  
  
I perquè valga de notificació de forma deguda a Antonio Ferragud Noguera, en rebel·lia, expedisc i firme este edicte.  
  
València, 13 de maig de 2013.- El secretari judicial: Antonio Rodríguez-Moldes Peiró.